এবার দিয়া মির্জাকে দেখেও ভয় পেয়ে যেতে পারেন দর্শক! ফারুক কবীর পরিচালিত ‘শকার্স’ নামে এক হরর ওয়েব সিরিজে অভিনয় করবেন দিয়া। সিরিজের ‘দ্য গুড ওয়াইফ’ এপিসোডে প্রধান চরিত্রে দেখা যাবে তাঁকে। দিয়ার কথায়, ‘‘একজন অভিনেত্রী হিসেবে এ ধরনের জঁরে কাজ করতে পারা আমার কাছে খুবই উৎসাহজনক। শর্ট ফিল্মে কম সময়ের মধ্যে গল্প বলার ধাঁচটা বেশ ভাল লাগে আমার।’’

নতুন কাজ
রেমো ডি’সুজার পরবর্তী ছবি ‘এবিসিডি থ্রি’তে প্রধান চরিত্রে অভিনয় করবেন টাইগার শ্রফ। ছবির মূল বিষয় নাচকেন্দ্রিক। এবং টাইগার একজন দক্ষ ডান্সার হিসেবে পরিচিত। তাই রেমো চান, টাইগারই মূল চরিত্রে অভিনয় করুন। ছবিতে তাঁর বিপরীতে থাকবেন জ্যাকলিন ফার্নান্ডেজ। নায়িকার চরিত্রে জ্যাকলিনের কাজ করার কথা অনেক আগেই শোনা গিয়েছিল। কিন্তু নায়কের কাস্টিং নিয়ে ছিল দ্বন্দ্ব! শেষমেশ টাইগারকেই নির্বাচন করা হয়। শোনা যাচ্ছে, টাইগার এবং জ্যাকলিন ছবিতে সইও করে ফেলেছেন।